Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13-popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) –ZZSDT, [33/16](http://www.uradni-list.si/1/objava.jsp?sop=2016-01-1428)-PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741)-odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](http://www.uradni-list.si/1/objava.jsp?sop=2022-01-1186) – ZUPŠ-1, [114/23](https://www.uradni-list.si/glasilo-uradni-list-rs/vsebina/2023-01-3325), [136/23](https://www.uradni-list.si/glasilo-uradni-list-rs/vsebina/2023-01-4287) – ZIUZDS in [70/25](https://www.uradni-list.si/glasilo-uradni-list-rs/vsebina/2025-01-2488) – ZUTD-I) OBČINA DOMŽALE, Ljubljanska cesta 69, Domžale, objavlja javni razpis za zasedbo prostega strokovno tehničnega delovnega mesta

**TEHNIČNI DELAVEC V (I)**

**V SLUŽBI ZA TURIZEM**

z naslednjimi zahtevanimi pogoji:

* končano 15001 Srednje tehniško in drugo strokovno izobraževanje/srednja strokovna izobrazba oziroma 15002 Srednje splošno izobraževanje/srednja splošna izobrazba,
* 6 mesecev delovnih izkušenj,
* aktivno znanje slovenskega jezika.

Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela.

Okvirna vsebina dela:

* sodelovanje pri vzdrževalnih in investicijskih delih,
* opravljanje nalog v zvezi s tekočim vzdrževanjem objektov in naprav,
* opravljanje manjših popravil na objektih, napravah in opremi,
* obveščanje o stanju naprav, opreme in potrebi po večjih popravilih,
* urejanje okolice in objektov,
* nabavljanje in izdajanje drobnega inventarja in pisarniškega materiala,
* vodenje skladišča drobnega inventarja in pisarniškega materiala vodenje evidenc,
* vodenje evidenc,
* pomožna opravila za izvedbo dogodkov,
* razna podporna opravila,
* druga dela po nalogu predstojnika.

Prijava mora biti oddana na obrazcu VLOGA ZA ZAPOSLITEV NA JAVNI RAZPIS in mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe, pridobljen strokovni naziv, ter datum (dan, mesec, leto) zaključka izobraževanja in ustanova, na kateri je bila izobrazba pridobljena ali dokazilo o zaključenem izobraževanju;
2. opis delovnih izkušenj vsebuje pisno izjavo kandidata o vseh dosedanjih zaposlitvah, iz katere je razvidno izpopolnjevanje pogoja glede zahtevanih delovnih izkušenj. V izjavi kandidat navede delodajalca, datum sklenitve (dan, mesec, leto) in datum prekinitve (dan, mesec, leto) delovnega razmerja pri posameznemu delodajalcu, ter kratek opis del, ki ga je opravljal pri tem delodajalcu z navedbo ravni izobrazbe, zahtevane za to delovno mesto;
3. elektronsko ali lastnoročno podpisano pisno izjavo kandidata, da za namen tega postopka dovoljuje Občini Domžale pridobitev podatkov o izpolnjevanju pogojev za zasedbo delovnega mesta iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Izbrani kandidat bo delo opravljal na strokovno tehničnem delovnem mestu tehnični delavec V (I) v Službi za turizem. Izbrani kandidat bo opravljal delo v prostorih Občine Domžale, Ljubljanska cesta 69, Domžale in na območju občine Domžale.

Delovno razmerje bo sklenjeno za nedoločen čas, za polni delovni čas in poskusnim delom tri mesece.

Izhodiščni plačni razred delovnega mesta je 7. plačni razred oziroma osnovna plača 1.497,22 EUR, pri čemer se pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24)), s 1. 1. 2028.

Kandidat vloži prijavo v pisni obliki **na priloženem obrazcu Vloga za zaposlitev na javni razpis**, ki jo pošlje v zaprti ovojnici z označbo: »Prijava na javni razpis - tehnični delavec V (I) v Službi za turizem« na naslov: Občina Domžale, Pravna in kadrovska služba, Ljubljanska cesta 69, 1230 Domžale. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.Za pisno obliko prijave se šteje tudi elektronska oblika, poslana na elektronski naslov [prijave@domzale.si](mailto:prijave@domzale.si), pri čemer veljavnost prijave ni pogojena z elektronskim podpisom.

Javni razpis se objavi pri Zavodu RS za zaposlovanje in na spletni strani Občine Domžale.

**Rok za prijavo je 28. 1. 2026.**

Kandidati bodo o izbiri oziroma neizbiri pisno obveščeni.

Informacije o izvedbi javnega razpisa dobite vsak delovni dan od 11:00 do 12:00 ure na telefonski številki 01/7210 720.

V besedilu javnega razpisa so izrazi, zapisani v moški spolni slovnični obliki uporabljeni kot nevtralni za moške in ženske.

Številka: 1001-2/2026

Datum: 19. 1. 2026

**OBČINA DOMŽALE**